Keistuolių teatras

Keistuolių teatras – profesionalus privatus teatras, vaidinantis vaikams ir suaugusiems. 1989 m. įkūrė Lietuvos muzikos akademijos absolventai aktoriai Ilona Balsytė, Aidas Giniotis ir Sigutis Jačėnas (kurso vadovė prof. Irena Vaišytė) bei režisierius Romualdas Vikšraitis. Nuo 1997 m. trupę papildė Vilniaus universitete įsteigtos „Keistuolių teatro“ studijos (vadovė Nijolė Gelžinytė) absolventai. 2001 m. teatras tapo ASSITEJ (tarptautinės teatrų vaikams ir jaunimui organizacijos) nariu.

Teatro kūrybinė grupė ieško naujų bendravimo su žiūrovais formų, nebijo laužyti klasikinius muzikos, literatūros, teatro ir kino žanrų rėmus. Jų scenarijai perpinti subtilaus humoro bei ironijos gaidele. Daugumai spektaklių būdinga improvizacija ir žaidybinė forma.

Keistuolių teatras pastatė 50 spektaklių, sukūrė 8 videofilmus, išleido 10 garsajuosčių ir 11 CD. Kasmet teatras parodo 150–200 vaidinimų įvairiuose Lietuvos miestuose ir miesteliuose, taip pat yra viešėjęs Lenkijoje, Austrijoje, Danijoje, JAV, Kanadoje, Vokietijoje, Rusijoje, Estijoje ir kt.

Spektakliai

Suaugusiems 

 „Konradas Valenrodas“, rež. Romualdas Vikšraitis, 1990 m.
 „Sakmė pagal Juzą“, 1995 m.
 „Liūdnojo Vaizdo riteris“, rež. Aidas Giniotis, 1997 m.
 „Žuvėdra“, rež. Nijolė Gelžinytė, 1997 m.
 „A propos“, rež. Vesta Grabštaitė, 1997 m.
 „Daktaras Stasys, arba Raudonojo kryžiaus keliai“, (1986-03-27) 1997 m.
 „Likimo daina“, rež. Donaldas Duškinas, 1999 m.
 „Karalius Elnias“, rež. Aidas Giniotis, 2000 m.
 „Taisyklė Nr.1, arba Sapnuoti Vilnių draudžiama!“, rež. Aidas Giniotis, 2001 m.
 „Paskutiniai Brėmeno muzikantai“, rež. Aidas Giniotis, 2002 m.
 „Juokdario mirtis, arba Kas nužudė Šekspyrą“, rež. Aidas Giniotis, 2003 m.
 „Škac, mirtie, visados škac…“, rež. Algirdas Latėnas, 2004 m.
 „Meilė ir mirtis Veronoje“, rež. Aidas Giniotis, 2005 m.
 „Meilė iš paskutinio žvilgsnio“, rež.  Giedrė Beinoriūtė, 2006 m. .
 „Penktas veiksmas“, rež. Andrius Kaniava, 2006 m.
 „Luošys iš Ainišmano salos“, rež. Aidas Giniotis, 2007 m.
 „A. – visai kita.“, rež. Agnius Jankevičius, 2008 m.
 „Mašininkai“, rež. Aidas Giniotis, 2008 m.
 „Išėjau aš stotin“, rež. Vytautas V.Landsbergis ir Aidas Giniotis, 2008 m.
 „Pinokio kronikos“, rež. Andrius Kaniava, 2009 m.
 „Vasarotojai“, rež. Aidas Giniotis, 2011 m.
 „Gerbiami piliečiai!“, rež. Aidas Giniotis, Andrius Kaniava, Ieva Stundžytė, Vaidotas Žitkus, 2011 m.
 „Švęsti kosmose ir tvarte“, rež. Vytautas Rašimas ir Živilė Mičiulytė, 2012 m
 „Atleisk jiems – jie nežino, ką daro“, rež. Eglė Kižaitė, 2014 m.
 „Persikūnijimai“, rež. Vytautas V. Landsbergis, 2014 m.
 „Brisiaus galas“, rež. kūrybinė grupė
 „Diagnozė: visiškas Rudnosiukas“, rež. Vytautas V. Landsbergis, 2015 m.
 „Varnas“, rež. Aidas Giniotis, 2015 m.
 „Heraklis“, rež. Gildas Aleksa, 2016 m.
 „Spiečius“, rež. Eglė Kižaitė, 2016 m.
 „Šv. Kormorano šešėlinio humoro klubas su programa „Paskalos ir padavimai“, 2016 m.
 „Edis Agregatas, arba Nemirštančio optimisto gyvenimas ir mirtis“, rež. Aidas Giniotis, 2016 m.
 „12 naktis“, rež. Ieva Stundžytė, 2017 m.
 „Riešutų duona“, rež. Aidas Giniotis, 2018 m.
 „Apie nieką“, rež. Linas Jurkštas, 2019 m.
 „Pagalvinis“ rež. Ieva Stundžytė, 2019 m.

Vaikams 

 „Kitą kartą“, 1989 m.
 „Aukštyn kojom“, rež. Romualdas Vikšraitis ir kūrybinė grupė, 1991 m.
 „Smaragdo miesto burtininkas“, rež. Aidas Giniotis, 1992 m.
 „Jonas Kareivis“, rež. Aidas Giniotis, 1993 m.
 „Peliuko Miko smagumai“, rež.  Neringa Čereškevičienė, 1994 m.
 „Laimingasis Hansas“, rež. Andrius Kaniava ir Aidas Giniotis, 1995 m.
 „Zuikio paveikslėliai“, 1997 m.
 „Išdaigos Bašmukų gatvėje“, rež. Aidas Giniotis, 1998 m.
 „Dainelė šypseną pratęs“
 „Batuotas katinas“, rež. Evaldas Jaras, 1998 m.
 „Dūkstantmečio Kurmis“, 1999 m.
 „Terlius ir Žioplytė“, 2000 m.
 „Vasara šaldytuve“, 2000 m
 „Kalėdų bobutės pasaka“, rež. Vytautas V.Landsbergis, 2000 m.
 „Nepaprasto orkestro koncertas“, 2001 m.
 „Mikė Pūkuotukas“, rež. Saulius Mykolaitis, 2002 m.
 „Akiniukai“, 2002 m.
 „Marius ir Miglė“,  rež. Aidas Giniois ir Thomas Ahrensas, (Vokietija) 2002 m.
 „Penkios snieguoles ir briedis“, rež. Agnė Sunklodaitė, 2004 m.
 „Mano senelis buvo vyšnia“, rež. Antanas Gluskinas, 2004 m.
 „Pelytė Zita“, rež. Vytautas V. Landsbergis, 2005 m.
 „Vaikystės etiudai“, rež.  Antanas Gluskinas, 2007 m.
 „Atsargiai – Žiurkius!“, rež. Agnė Sunklodaitė, 2008 m.
 „Mamulė Mū“, rež.  Agnė Sunklodaitė, 2009 m.
 „Geltonų Plytų kelias“, rež. Aidas Giniotis, 2009 m.
 „Pati labiausia pasaka“, rež. Vaidotas Žitkus, 2010 m.
 „Mykolas Žvejas“, rež. Aidas Giniotis, 2011 m.
 „Grybų karas ir taika“, rež. Aidas Giniotis, 2012 m.
 „Vištytė ir gaidelis“, rež. Ramunė Skrebūnaitė, 2013 m.
 „Kai aš mažas buvau“, rež. Vaidotas Žitkus, 2013 m.
 „Pyp Pyp“, rež. Aidas Giniotis, 2015 m.
 „Eglė žalčių karalienė“, rež. Eglė Kižaitė, 2016 m.
 „Ilgoji pertrauka“, rež. Olga Lapina, 2016 m.
 „Bildukai“, rež. Ramunė Skrebūnaitė, 2017 m.
 „Bambeklis bajoras“, rež. Aidas Giniotis, 2017 m.
 „HOP!“ rež. Aidas Giniotis, 2018 m.
 „Kaip laikrodžiai Kalėdas mušė“ rež. Aidas Giniotis, 2019 m.

Filmografija 

„Keistuolių teatras“ sukūrė ir pastatė 8 filmus:

 „500 g vandens“ (1991 m., rež. Vaidas Lekavičius) – filmas, sudarytas iš 5 Intymios vyrų trupės „Erelis“ (Robertas Aleksaitis, Darius Auželis, Aidas Giniotis, Andrius Kaniava ir Darius Miniotas) muzikinių video novelių.
 „Aukštyn kojom“ (1992 m.) – muzikinis filmas vaikams pagal Donaldo Biseto pasakas, pastatytas spektaklio tuo pačiu pavadinimu pagrindu.
 „Geltonų plytų kelias“ (1993 m., rež Asta Einikytė) – muzikinis filmas vaikams pagal L. Franko Baumo knygą „Ozo šalies burtininkas“.
 „Pulkininko Haroldo praradimų klubas“ (1993 m., rež. Vaidas Lekavičius) – muzikinis satyrinis filmas, parodijuojantis to meto televizijoms būdingus „pseudointelektualius pokalbius“ su užsienio atliktėjų perdainuotų dainų intarpais. Iš šio filmo kilo sėkmės susilaukusi „Keistuolių teatro“ koncertinė programa „Vogtos dainos“ ir muzikiniai albumai tuo pačiu pavadinimu (išleisti 1995, 1996 ir 2001 m.).
 „Tamangai“ (1995 m., rež. Vaidas Lekavičius) – 5 dalių televizijos mini serialas.
 „Zuikio paveikslėliai“ (1997 m. rež. Asta Einikytė) – muzikinis filmas vaikams pagal to paties pavadinimo spektaklį.
 „Išdaigos Bašmukų gatvėje“ (1998 m., rež. Neringa Čereškevičienė) – muzikinis filmas vaikams pagal to paties pavadinimo spektaklį.
 „Paskutiniai Brėmeno muzikantai“ (2005 m., rež. Vaidas Lekavičius) – vaidybinis muzikinis filmas Brolių Grimų pasakos „Brėmeno muzikantai“ motyvais, skirtas suaugusiems. Populiariais klasikinių roko grupių kūriniais pasakojama keturių muzikantų – Dovydo Petuchausko, Olego Rainio, Rexo ir Vido Kanopos – grupės susikūrimą ir gyvenimo istorija. Pagal to paties pavadinimo spektaklį.

Taip pat 1998 m. LNK rodyta muzikinė laida vaikams „Keistuolių pasaulis“.

Režisieriai 

 Aidas Giniotis
 Romualdas Vikšraitis
 Nijolė Gelžinytė
 Algirdas Latėnas
 Giedrė Beinoriūtė
 Andrius Kaniava
 Agnius Jankevičius
 Vytautas V.Landsbergis
 Ieva Stundžytė
 Vaidotas Žitkus
 Vytautas Rašimas
 Živilė Mičiulytė
 Eglė Kižaitė
 Neringa Čereškevičienė
 Agnė Sunklodaitė
 Antanas Gluskinas
 Ramunė Skrebūnaitė
 Olga Lapina
 Gildas Aleksa
 Linas Jurkštas

Dailininkai 

 Ramunė Skrebūnaitė
 Renata Valčik
 Kotryna Daujotaitė
 Laura Luišaitytė

Įvertinimai 

 1996 m. Rokiškio Lietuvos profesionalių teatrų festivalis „Vaidiname žemdirbiams“. Spektaklio „Jonas Kareivis“, režisierius Aidas Giniotis apdovanotas geriausio spektaklio vaikams prizu.
 1997 m. Festivalis „Teatrai vaikams“. Spektaklis „Laimingasis Hansas“ apdovanotas geriausio dramos spektaklio prizu.
 1998 m. Rokiškio Lietuvos profesionalių teatrų festivalis „Vaidiname žemdirbiams“. Spektaklio „Liūdnojo vaizdo riteris“ režisierius Aidas Giniotis apdovanotas geriausio spektaklio prizu.
 1999 m. Šv. Kristoforo statulėlė už spektaklius vaikams.
 2001 m. Rokiškio Lietuvos profesionalių teatrų festivalis „Vaidiname žemdirbiams“. Spektaklio „Karalius Elnias“, režisierius Aidas Giniotis apdovanotas geriausio spektaklio ir žiūrovų prizu.
 2002 m. Lietuvos teatrų pavasaris – Kaunas. Už geriausią šventės vaidmenį apdovanotas spektaklio „Paskutiniai Brėmeno muzikantai“ aktorius Andrius Kaniava.
 2002 m. Lietuvos teatrų pavasaris – Kaunas. Už geriausią šventės spektaklį apdovanotas spektaklio „Paskutiniai Brėmeno muzikantai“ režisierius Aidas Giniotis.
 
 2003 m. Rokiškio Lietuvos profesionalių teatrų festivalis „Vaidiname žemdirbiams“. Spektaklio „Paskutiniai Brėmeno muzikantai“ režisierius Aidas Giniotis apdovanotas žiūrovų prizu.
 2004 m. Teatras įrašytas į Lietuvos rekordų knygą kaip ilgiausiai veikiantis privatus teatras ir kaip teatras, suvaidinęs daugiausiai spektaklių per metus (217).
 2005 m. Auksinis scenos kryžius režisieriui Aidui Giniočiui už geriausią K. Antanėlio ir S. Gedos roko operos „Meilė ir mirtis Veronoje“ režisūrą .
 2005 m. Auksinis scenos kryžius aktorei Ievai Stundžytei už Džuljetos vaidmenį K. Antanėlio ir S. Gedos roko operoje „Meilė ir mirtis Veronoje“, rež. A. Giniotis.
 2005 m. Auksinis scenos kryžius scenografei Vilmai Galeckaitei – Dabkienei už scenografiją ir kostiumus K. Antanėlio ir S. Gedos roko operoje „Meilė ir mirtis Veronoje“, rež. A. Giniotis.
 2005 m. Auksinio scenos kryžiaus nominacija aktoriui Justui Terteliui už Romeo vaidmenį K. Antanėlio ir S. Gedos roko operoje „Meilė ir mirtis Veronoje“, rež. A. Giniotis.
 2006 m. Rokiškio Lietuvos profesionalių teatrų festivalis „Vaidiname žemdirbiams“. Spektaklis vaikams „Pelytė Zita“ režisierius Vytautas V. Lansbergis apdovanotas geriausio spektaklio prizu.
 2006 m. Rokiškio Lietuvos profesionalių teatrų festivalis „Vaidiname žemdirbiams“. Aktorei Ievai Stundžytei įteiktas specialus prizas „perspektyviausiam aktoriui“ už Džiuljetos vaidmenį roko operoje „Meilė ir mirtis Veronoje“.
 2008 m. Auksinis scenos kryžius aktorei Aldonai Vilutytei už Ninos vaidmenį spektaklyje „A.- visai kita“, režisierius Agnus Jankevičius ir už Unos vaidmenį dramoje „Juodvarnis“, rež. Jonas Vaitkus.
 2008 m. Auksinis scenos kryžius miuziklo „Juozapas ir jo svajonių apsiaustas“ kūrybinei grupei, rež. Aidas Giniotis.
 2008 m. Spektaklis „Dūkstantmečio kurmis“ atstovavo Lietuvai aštuntajame tarptautiniame teatrų vaikams ir jaunimui festivalyje „Naj, Naj, Naj“ Kroatijos sostinėje Zagrebe.
 2008 m. Spektaklio „A.- visai kita“ režisierius Agnius Jankevičius nominuotas „Už dramos ir judesio menų sintezę“.
 2009 m. Lietuvos teatrų pavasaris – Kaunas. Už originalius režisūrinius sprendimus apdovanotas spektaklio „Pinokio kronikos“ režisierius Andrius Kaniava.
 2009 m. Lietuvos teatrų pavasaris – Kaunas. Už profesinį meistriškumą kameriniame žanre apdovanotas spektaklio „Mašininkai“ režisierius Aidas Giniotis.
 2010 m. Keistuolių teatrui įteikta Metų šviesuolio statulėlė „už saugomą vaiko sąmonę“.
 2011 m. Auksinis scenos kryžius spektaklio „Pati labiausia pasaka“ kūrybinei komandai, režisierius Vaidotas Žitkus.
 2011 m. Auksinio scenos kryžiaus nominacija aktorei Rasai Samuolytei už antraplanį Olgos vaidmenį spektaklyje „Vasarotojai“, režisierius Aidas Giniotis.
 2014 m. Įteiktas Lietuvos Respublikos kultūros ministerijos garbės ženklas „Nešk savo šviesą ir tikėk“.
 2015 m. Varėnos D. Tamulevičiūtės vardo profesionalių teatrų festivalyje Keistuolių teatro spektaklis „Varnas“ apdovanotas kaip žiūroviškiausias spektaklis.
 2015 m. Lietuvos teatrų pavasaris – Kaunas. Už improvizaciją ir teatrinę žaismę apdovanotas jaunų kūrėjų debiutas – „Atleisk jiems – jie nežino, ką daro“ režisierė Eglė Kižaitė.
 2016 m. Rokiškio Lietuvos profesionalių teatrų festivalis „Vaidiname žemdirbiams“. Spektaklio „Varnas“ režisierius Aidas Giniotis apdovanotas žiūrovų prizu, aktoriui Mantui Zemleckui įteiktas specialus apdovanojimas.
 2016 m. Kauno teatro festivalis „Lietuvos teatrų pavasaris“. Žiūrovų prizas už spektaklį „Varnas“, režisierius Aidas Giniotis.
 2016 m. Jaunojo menininko prizas aktorei Juditai Urnikytei už Princesės Armilos vaidmenį Keistuolių tearo spektaklyje „Varnas“. Prizą įsteigė Rasos ir Kazio Starkevičių šeima.
 2016 m. Lietuvos teatrų festivalis „Tegyvuoja komedija!“ Alytuje – geriausias režisierius Gildas Aleksa, spektaklis jaunimui ir suaugusiesiems „Heraklis“.
 2016 m. Spektaklio „Ilgoji pertrauka“ pagal Milošo Macoureko pasakas ir apsakymus kūrybinė grupė: režisierė Olga Lapina, scenografė ir kostiumų dailininkė Renata Valčik, kompozitorius Jokūbas Tulaba, šviesų dailininkas Darius Malinauskas, nominuoti auksinio scenos kryžiaus apdovanojimui.
 2017 m. Rokiškio profesionalių teatrų festivalis „Vaidiname žemdirbiams“. Roko fantasmagorija „Edis Agregatas“, režisierius Aidas Giniotis. Spektaklis apdovanotas pagrindiniu festivalio prizu kaip geriausias spektaklis.

 2017 m. Profesionalių teatrų nacionalinės dramaturgijos festivalis „Pakeleivingi 2017“ Anykščiai. Roko fantasmagorija „Edis Agregatas“, režisierius Aidas Giniotis. Žiūrovų simpatijų prizas.

 2017 m. Profesionalių teatrų festivalis „Vaidiname žemdirbiams“. Spektaklio „Heraklis“ režisierius Gildas Aleksa pripažintas perspektyviausiu režisieriumi.
 2017 m. Alytaus komedijų festivalis „COM.MEDIA“, spektaklis „12 naktis“, režisierė Ieva Stundžytė. Aktorei Juditai Urnikytei – įteiktas geriausios aktorės prizas.
 2018 m. Kauno festivalis „Lietuvos teatrų pavasaris 2018“, Roko fantasmagorija „Edis Agregatas“, režisierius Aidas Giniotis. Spektaklis apdovanotas žiūrovų prizu.
 2018 m. Spektaklio „Riešutų duona“ kūrybinė grupė nominuota auksinio scenos kryžiaus apdovanojimui „Teatro vaikams ir jaunimui“ kategorijoje.
 2019 m. Lietuvos profesionalių teatrų nacionalinės dramaturgijos festivalyje „Pakeleivingi 2019”, festivalio aktoriumi apdovanotas Vaidotas Žitkus už vaidmenis spektaklyje „Riešutų duona“ pagal Sauliaus Šaltenio apysaką, režisierius Aidas Giniotis.

Šaltiniai, nuorodos 

 
 

Vilniaus teatrai